Инбер Шәфыйков

Инбер Шәфыйков, Инбер (Иңбер) Вәгыйзь улы Шәфыйков (1941 ел, ССРБ, РСФСР, ТАССР, Мөслим районы, Мөслим — 2001 ел, РФ, ТР, Яр Чаллы) — үзешчән композитор, җырчы, музыкант, курайчы. Яр Чаллыда һәм тирә-як районнарда бик күп балаларны курайда уйнау серләренә өйрәткән педагог..

 Тәрҗемәи хәле 
1941 елда Татарстан АССР Мөслим районы үзәге Мөслим авылында укытучылар гаиләсендә туган. Бертуганнары — Асия, китапханәче; Мэлс, токарь; Лена (Мөслимә Шәфыйк, 1937―2023 Көмеш тавышлы Мөслимә Шәфыйк вафат. ОБФ «ЯРДАМ - ПОМОЩЬ», 4.05.2023), радиожурналист; Рәшит (1949), атказанган хәрби очучы Мөслимә Шәфыйк. Рәшит Шәфыйков . Мөҗәһит Әхмәтҗанов сайты. 
Инбер яшьтән үк халык уен кораллары белән кызыксына. Армиядә хезмәт иткәндә хәрби тынлы уен кораллары оркестрында уйный. Казан музыка укуханәсен тәмамлый. Студент елларыннан ук көйләр язу белән мавыга. Әлмәт, Алабуга музыка һәм сәнгать укуханәләрендә укыта. 1970 елдан Яр Чаллы шәһәрендә яши.

 Иҗаты 
Композитор һәм курай ясау остасы Ифрат Хисамов белән танышып, үзе дә курай ясау эшенә керешә. Яр Чаллының шәһәр балалар үзәгендә бик күп балаларны курайда уйнау серләренә төшендерә. Иңбер Шәфыйков — гомеренең 30 елын сәхнәгә багышлап, татар мәдәниятен үстерүгә зур өлеш керткән, күп еллар «Чулман» ансамблен җитәкләгән үзешчән композитор, җырчы, курайчы.

1993 елда Яр Чаллының шәһәр балалар иҗат сарае каршындагы «Нур» милли мәдәниятне һәм сәнгатьне өйрәнү бүлегенең беренче җитәкчесе итеп билгеләнә. Үзе җитәкләгән бүлектә курайчылар, гармунчылар ансамбльләре оештыра. Шәкертләрен олы сәхнәгә чыгара «Моңлы курай» сайты.

2001 елда Чаллы шәһәрендә вафат.

 Хәтер 
 2011 елдан Яр Чаллыда Инбер Шәфыйков истәлегенә республикакүләм «Моңлы курай» курайчылар бәйгесе оештырыла Инбер Шәфыйков истәлегенә багышланган 3нче республикакүләм «Моңлы курай» курайчылар бәйгесе узды . «Авыл утлары» Иңбер Шәфыйков исемендәге республикакүләм курайчылар бәйгесе . ТР муниципаль берәмлекләр шурасы порталы, 15.05.2018.
 Искәрмәләр 

 Әдәбият
 Ф. Н. Баһаутдинов. Без Мөслим балалары. К.: «Идел-Пресс», 2006 ел, 541нче бит. ISBN 5-85247-005-4

 Сылтамалар 
  Инбер Шәфыйков. «Моңлы курай» сайты

Төркем:Казан музыка училищесын тәмамлаучылар
Төркем:Курайчылар
Төркем:Укытучылар